CELEX: 32016D0808
Language: et
Date: 2016-05-18 00:00:00
Title: Poliitika- ja julgeolekukomitee otsus (ÜVJP) 2016/808, 18. mai 2016, Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülema nimetamise kohta (ATALANTA/2/2016)

21.5.2016   
            
            
               ET
            
            
               Euroopa Liidu Teataja
            
            
               L 132/103
            
         POLIITIKA- JA JULGEOLEKUKOMITEE OTSUS (ÜVJP) 2016/808,
   18. mai 2016,
   Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülema nimetamise kohta (ATALANTA/2/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 6,
   ning arvestades järgmist:
   
               (1)
            
            
               Ühismeetme 2008/851/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema otsuseid Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi operatsiooni ülema („ELi operatsiooni ülem“) nimetamise kohta.
            
         
               (2)
            
            
               Poliitika- ja julgeolekukomitee võttis 3. juulil 2014 vastu otsuse 2014/433/ÜVJP, (2) millega nimetatakse ELi operatsiooni ülemaks kindralmajor Martin SMITH.
            
         
               (3)
            
            
               Ühendkuningriik on teinud ettepaneku, et pärast kindralmajor Martin SMITHi saaks ELi operatsiooni ülemaks brigaadikindral Robert A. MAGOWAN.
            
         
               (4)
            
            
               ELi sõjaline komitee toetab kõnealust ettepanekut.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Brigaadikindral Robert A. MAGOWAN nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülemaks alates 3. juunist 2016.
   Artikkel 2
   Otsus 2014/433/ÜVJP tunnistatakse kehtetuks.
   Artikkel 3
   Käesolev otsus jõustub selle vastuvõtmise päeval.
   Seda kohaldatakse alates 3. juunist 2016.
   
      Brüssel, 18. mai 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 301, 12.11.2008, lk 33.
   
      (2)  Poliitika- ja julgeolekukomitee 3. juuli 2014. aasta otsus ATALANTA/3/2014 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi operatsiooni ülema nimetamise kohta (2014/433/ÜVJP) (ELT L 198, 5.7.2014, lk 5).